{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRAVILNIK O OBAVLJANJU DJELATNOSTI U SVEZI SA ZAPOŠLJAVANJEM"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj za djecu RH","PRAVILNIK O OBAVLJANJU DJELATNOSTI U SVEZI SA ZAPOŠLJAVANJEM,\nČlanak 10.","Člankom 10. Nacrta Pravilnika predviđeno je da za posredovanje za rad maloljetnog redovitog učenika srednjoškolska ustanova mora imati pisanu suglasnost njegovog zakonskog zastupnika. Iz navedene odredbe izostavljena je formulacija da srednjoškolska ustanova, osim pisane suglasnosti zakonskog zastupnika, mora imati i pisanu suglasnost inspektora rada kad posreduje u radu učenika mlađeg od petnaest godina, koja formulacija je sadržana u članku 22. važećeg Pravilnika o obavljanju djelatnosti u svezi sa zapošljavanjem (Narodne novine, broj 8/2014). \nSmatramo da je potrebno i u novom pravilniku, u članku 10., zadržati suglasnost inspektora rada za posredovanje za rad učenika mlađeg od petnaest godina jer se radi o kategoriji djece osnovnoškolske dobi koja zahtijeva dodatnu zaštitu i nadzor nad ostvarivanjem njihovih prava i interesa koje ne bi smjelo biti prepušteno samo procjeni njihovih roditelja ili skrbnika. Predlažemo stoga i nadalje obvezati srednjoškolske ustanove da kod ove kategorije djece, osim suglasnosti zakonskog zastupnika pribave i pisanu suglasnost inspektora rada.","Prihvaćen","Prijedlog se prihvaća!"]